|  |  |
| --- | --- |
|  | **Rēzeknes novada DOME**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija internetā: <http://www.rezeknesnovads.lv> |

**APSTIPRINĀTA**

Rēzeknes novada domes

2018.gada 21.jūnija sēdē

(protokols Nr.14, 4.§)

ar grozījumiem

Rēzeknes novada domes

2018.gada 6.septembra sēdē

(protokols Nr.19, 2.§)

ar grozījumiem

Rēzeknes novada domes

2018.gada 4.oktobra sēdē

(protokols Nr.21, 2.§)

ar grozījumiem

Rēzeknes novada domes

2019.gada 5.septembra sēdē

(protokols Nr.20, 48.§)

**Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes**

*Izdota saskaņā ar Ministru kabineta 2016.gada 5.jūlija*

*noteikumu Nr.445 „Pedagogu darba samaksas noteikumi”*

*6. un 9.punktiem,*  *likuma “Par pašvaldībām” 21.panta pirmās daļas 27.punktu*

**I. Vispārīgie jautājumi**

1. Kārtība nosaka kādā veidā tiek noteiktas Rēzeknes novada pašvaldības izglītības iestāžu vadītāju amata vienības un algas likmes.
2. Kārtība attiecas uz pamatskolu un vidusskolu direktoriem, profesionālās ievirzes izglītības iestāžu vadītājiem un pirmsskolas izglītības iestāžu vadītājiem. Speciālo izglītības iestāžu vadītāju amata vienības un algas likmes tiek noteiktas atbilstoši Ministru kabineta prasībām.

**II. Mērķi un uzdevumi**

1. Noteikt vienotas prasības Rēzeknes novada pašvaldības izglītības iestāžu vadītāju amata vienību un algas likmju noteikšanā.
2. Nosakot amata vienības, ņemt vērā izglītības iestādes administrācijas algas fondu, izglītojamo skaitu izglītības iestādē, kā arī vienas vai vairāku izglītības iestāžu (arī struktūrvienību, kā arī dažādu izglītības programmu realizācijas vietu) vadīšanas iespējas.

**III. Izglītības iestāžu vadītāju amatu vienību noteikšana**

1. Amatu vienību noteikšanai tiek noteikts izglītības iestādes administrācijas algas fonds atbilstoši šādai formulai:

F=0,15 a, kur

F – izglītības iestādes administrācijas algas fonds, EUR;

a – skolotāju darba algas fonds, EUR.

Aprēķinot skolotāju darba algu fondu, tiek ņemta vērā vienota pedagoga algas likme (minimālā algas likme) (uz 2018.gada 1.jūniju – 680,00 EUR).

1. Ja izglītības iestādes administrācijas algas fonds pārsniedz *Pedagogu darba samaksas noteikumos* noteikto izglītības iestādes vadītāja mēneša darba algas likmi, atlikušo fondu iestādes vadītājs var izmantot vietnieku (struktūrvienības vadītāju) darba algām.
2. Ja izglītības iestādes administrācijas algas fonds nepārsniedz *Pedagogu darba samaksas noteikumos* noteikto izglītības iestādes vadītāja mēneša darba algas likmi, šis fonds atbilstoši *Pedagogu darba samaksas noteikumos* noteiktajai izglītības iestādes vadītāja mēneša darba algas likmei nosaka iestādes vadītāja amata vienību skaitu. Amata vienību skaits nav mazāks par:
   1. 0,2 likmēm, ja izglītojamo skaits izglītības iestādē ir mazāks nekā 15 izglītojamie;
   2. 0,35 likmēm, ja izglītojamo skaits izglītības iestādē ir vismaz 15, bet mazāks nekā 30 izglītojamie;
   3. 0,6 likmēm, ja izglītojamo skaits izglītības iestādē ir vismaz 30, bet mazāks nekā 50 izglītojamie;
   4. 0,8 likmēm, ja izglītojamo skaits izglītības iestādē ir vismaz 50, bet mazāks nekā 75 izglītojamie;
   5. 1 likmi, ja izglītojamo skaits izglītības iestādē ir vismaz 75.

# (*ar grozījumiem, kas izdarīti ar Rēzeknes novada pašvaldības 2019.gada 5.septembra lēmumu “Par grozījumiem 2018.gada 21.jūnija Rēzeknes novada pašvaldības kārtībā „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes””,*

***kas piemērojami ar 2019.gada 1.septembri***)

1. Izglītojamo skaits tiek aprēķināts uz katra gada 1.septembri.
2. Pamatskolu un vidusskolu, kurās tiek realizētas arī pirmsskolas izglītības programmas, direktoriem, kuriem atbilstoši skolēnu skaitam nepienākas viena izglītības iestādes vadītāja amata vienība, tiek ņemts vērā arī pirmsskolas bērnu skaitam atbilstošais administrācijas algas fonds, kurš tiek summēts klāt skolas administrācijas algas fondam, bet ne vairāk kā līdz vienai amata vienībai. Skolām, kurās tiek realizētas pirmsskolas izglītības programmas, un kurām administrācijas algu fonds tikai nedaudz pārsniedz apmaksāto direktora algas likmi, no atlikušā fonda daļas un, ja nepieciešams, no pašvaldības budžeta, tiek nodrošināts direktora vietnieks izglītības jomā līdz 0,25 amata vienībām.

(*ar grozījumiem, kas izdarīti ar Rēzeknes novada pašvaldības 2019.gada 5.septembra lēmumu “Par grozījumiem 2018.gada 21.jūnija Rēzeknes novada pašvaldības kārtībā „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes””,*

***kas piemērojami ar 2019.gada 1.septembri*)**

1. Ja kāds izglītības iestādes vadītājs vada divas izglītības iestādes ilgāk nekā divus mēnešus, tiek summēti visu izglītības iestāžu administrācijas algas fondi, bet ne mazāk kā līdz 0,8 amata vienībām un ne vairāk kā līdz vienai amata vienībai, ja trīs vai vairākas izglītības iestādes – tiek noteikta vadītāja viena amata vienība.
2. Ja kādai izglītības iestādei ir arī struktūrvienība vai izglītības programma (as) tiek realizēta(as) citā apdzīvotā vietā, bet izglītības iestādes vadītājam atbilstoši savas iestādes izglītojamo skaitam nepienākas viena vadītāja amata vienība, tad vadītāja amata vienība aprēķinās atbilstoši šādiem kritērijiem:
   1. ja iestādē kopā ir mazāk nekā 40 izglītojamie, tad tiek noteiktas 0,7 vadītāja amata vienības;
   2. ja iestādē kopā ir 40 - 59 izglītojamie, tad tiek noteiktas 0,85 vadītāja amata vienības;
   3. ja iestādē kopā ir vismaz 60 izglītojamie, tad tiek noteikta viena vadītāja amata vienība.

# (*ar grozījumiem, kas izdarīti ar Rēzeknes novada pašvaldības 2019.gada 5.septembra lēmumu “Par grozījumiem 2018.gada 21.jūnija Rēzeknes novada pašvaldības kārtībā „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes””,*

***kas piemērojami ar 2019.gada 1.septembri*)**

1. Ja kādai izglītības iestādei ir divas struktūrvienības vai divas citas izglītības programmas(u) realizācijas vietas, tad tiek noteikta vadītāja viena amata vienība.
2. Vadītāja amata vienības, izvērtējot šīs kārtības 7.,10. un11.punktos minēto, un, ja tās ir atšķirīgas, konkrētam vadītājam tiek noteiktas pēc lielākā vienību skaita.
3. Ja pamatskolai ir struktūrvienība vai cita izglītības programmas(u) realizācijas vieta, bet tās vadītājam administrācijas algu fonds ir mazāks par vadītāja likmi, vietnieka (struktūrvienības vadītāja) amatam papildus var piešķirt finansējumu līdz 0,5 pedagoga minimālās algas likmēm.

**IV. Izglītības iestāžu vadītāju algas likmju noteikšana**

1. Izglītības vadītāja, t.sk. arī pirmsskolas izglītības iestādes vadītāja, algas likme tiek noteikta pēc izglītojamo skaita atbilstoši *Pedagogu darba samaksas noteikumiem.* Ja kādai izglītības iestādei ir divas struktūrvienības vai divas citas izglītības programmas (u) realizācijas vietas, tad vadītāja algas likmei tiek piemērots koeficients 1,1.
2. Izglītojamo skaits tiek aprēķināts uz katra gada 1.septembri un alga atbilstoši tam tiek noteikta laika periodam no katra gada 1.septembra līdz sekojošā gada 31.augustam.
3. Ja administrācijas algas fonds ir pietiekami liels, lai izglītības iestādē nodrošinātu gan iestādes vadītāja, gan vietnieku un struktūrvienības vadītāju kvalitatīvu darbību, atbilstoši noteiktiem kritērijiem (1.Pielikums ) pēc izglītības iestādes vadītāja iesnieguma (2. Pielikums) izglītības iestādes vadītāja algas likmi var palielināt ar pašvaldības izpilddirektora rīkojumu. Iesniegumu izglītības iestādes vadītājs iesniedz Izglītības pārvaldes vadītājam līdz kārtējā gada 5.septembrim (2018.gadā līdz 7.septembrim). Vienas darba dienas laikā pēc iesnieguma(u) saņemšanas Izglītības pārvaldes vadītāja izveidota komisija izskata iesniegumu un novērtē vadītāju atbilstoši noteiktajiem kritērijiem (3. Pielikums). Algas likmes palielināšana notiek apstiprinātā valsts budžeta finansējuma ietvaros. Algas likme, ja tā ir lielāka nekā Pedagogu darba samaksas noteikumos noteiktā, tiek noteikta katram mācību gadam. Algas likmi var paaugstināt līdz 30 procentiem no Pedagogu darba samaksas noteikumos noteiktās algas likmes atbilstoši 4.Pielikumā noteiktajam punktu skaitam un ņemot vērā izglītības iestādei piešķirto valsts budžeta finansējumu.

# (*ar grozījumiem, kas izdarīti ar Rēzeknes novada pašvaldības 2018.gada 6.septembra lēmumu “Par grozījumiem 2018.gada 21.jūnija Rēzeknes novada pašvaldības kārtībā „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes””,*

***kas piemērojami ar 2018.gada 3.septembri*)**

**V. Izglītības iestāžu vadītāju finansēšanas avoti**

1. Pamatskolu, vidusskolu direktoru algas finansē no valsts budžeta mērķdotācijas attiecīgajai izglītības iestādei.
2. Pirmsskolas un profesionālās ievirzes izglītības iestāžu vadītājiem algas finansē no pašvaldības budžeta.
3. Izglītības iestādēm, kuru administrācijai pietrūkst finansējuma no valsts budžeta mērķdotācijas, bet atbilstoši šai kārtībai pienākas papildus amata vienības likmes daļa (as), piešķir papildus finansējumu no pašvaldības budžeta

**VI. Noslēguma jautājumi**

1. Kārtība stājas spēkā 2018.gada 1.septembrī.

Domes priekšsēdētājs

1.Pielikums

Rēzeknes novada pašvaldības

2018.gada 21.jūnija kārtībai

„Kārtība, kādā tiek noteiktas Rēzeknes

novada pašvaldības izglītības iestāžu

vadītāju amata vienības un algas likmes”

**Kritēriji pretendentiem uz izglītības iestādes vadītāja algas likmes palielināšanu**

1.Izglītības iestādes vadītāja darba intensitātes kritēriji

|  |  |  |  |  |  |
| --- | --- | --- | --- | --- | --- |
| Punkti | Realizēto programmu skaits | Īstenotās izglītības pakāpes | Kopā pedagogi | Izglītojamo skaits\* | Struktūrvienību skaits |
| 1 | 1 līdz 2 | x | 1 līdz 20 | Līdz 80 | x |
| 2 | 3 līdz 6 | x | 21 līdz 40 | 81 - 120 | x |
| 3 | 7 un vairāk | 1 | 41 līdz 60 | 121 – 200 | x |
| 4 | x | 2 | vairāk nekā 60 | 201 – 400 | x |
| 5 | x | 3 | x | 401 un vairāk | 1 |
| 6 | x | 4 | x | x | 2 |

2.Izglītības iestādes vadītāja personīgā ieguldījuma izglītības iestādes attīstībā kritēriji

**Izglītības iestādes administratīvā vadība**

1. Nodrošināta Izglītības iestādes darbību reglamentējošo iekšējo normatīvo aktu izstrāde, to atbilstība ārējiem normatīvajiem aktiem. Tiek ievēroti un īstenoti izglītības procesa īstenošanas kvalitātes vērtējošo/uzraugošo institūciju ieteikumi. Izglītības iestādei ir izstrādāts un pašvaldības saskaņots attīstības plāns, tas tiek īstenots un regulāri aktualizēts. (5 punkti)
2. Dokumentācija tiek uzturēta atbilstoši prasībām, periodiski tiek saņemti vērtējošo/uzraugošo institūciju aizrādījumi, nepieciešami uzlabojumi. (3 punkti)
3. Dokumentācija daļēji tiek uzturēta atbilstoši prasībām, savlaicīgi netiek novērsti vērtējošo/uzraugošo institūciju aizrādījumi. (0 punkti)

**Izglītības iestādes personāla resursu pārvaldīšana**

1. Izglītības iestāde nodrošināta ar atbilstošas kvalifikācijas pedagogiem, tajā skaitā, pedagogi ir veikuši normatīvajos aktos noteikto nepieciešamo profesionālās kompetences pilnveidi. Izglītības iestādes kolektīvs ir vienots, motivēts kopējā izglītības iestādes mērķa sasniegšanai. (5 punkti)
2. Atbilst viens no A punktā izvirzītajiem kritērijiem. (3 punkti)
3. Dažiem pedagogiem nav nepieciešamā profesionālās kompetences pilnveide. Izglītības iestādes kolektīvs nav vienots, motivēts kopējā Izglītības iestādes mērķa sasniegšanai. (0 punkti)

**Vadītāja līdera un saskarsmes prasmes**

1. Vadītājs ir kolektīva līderis. Vadītājs ar savu profesionālo darbību veicina Izglītības iestādes labu reputāciju un kolektīva saliedēšanu. Vadītājam ir laba sadarbība ar Pašvaldību, Izglītības iestādes administrāciju, pedagogiem, vecākiem un sabiedriskām organizācijām, vietējo sabiedrību, prasme sadarboties ar izglītojamajiem un izglītojamo pašpārvaldes atbalstīšana un veicināšana. (5 punkti)
2. Sadarbībā ar Pašvaldību, izglītības iestādes administrāciju, pedagogiem, vecākiem un sabiedriskām organizācijām, vietējo sabiedrību, izglītojamajiem reizēm vērojamas komunikācijas, sadarbības problēmas. (3 punkti)
3. Sadarbībā vērojamas komunikācijas problēmas, biežas konfliktsituācijas, saņemtas sūdzības no iesaistītajām pusēm. (0 punkti)

**Izglītības iestādes ieguldījums finanšu resursu piesaistē**

1. Izglītības iestādē sekmīgi tiek īstenoti nozīmīgi, t.sk., starptautiski projekti (projektā piedalās starptautiskie partneri, izglītības iestāde ir projekta vadošais partneris u.c.), kas veicina finanšu piesaisti, pedagogu tālākizglītību, zināšanu pārnesi, veicina izglītojamo pieredzes apmaiņu vai starptautisko pieredzi. (10 punkti)
2. Izglītības iestādē sekmīgi tiek īstenoti vietēja un starptautiska mēroga projekti, kas veicina finanšu piesaisti, pedagogu tālākizglītību, zināšanu pārnesi, veicina izglītojamo pieredzes apmaiņu vai starptautisko pieredzi. (5 punkti)
3. Izglītības iestādē sekmīgi tiek īstenoti vietēja mēroga projekti. Izglītojoši, kultūras u.c. pasākumi tiek rīkoti tikai izglītojamajiem, pedagogiem un vecākiem izglītības iestādes ietvaros. (2 punkti)

**Izglītības iestādes reputācijas veidošana, tēla popularizēšana** (vērtē atbilstoši izglītības pakāpei)

1. Izglītības iestāde regulāri piedalās dažādās Pašvaldības, reģiona un valsts organizētajās sabiedriskajās aktivitātēs izglītības, kultūras vai sporta jomā, ir pasākumu organizēšanas iniciatore. Izglītības iestādei ir sava interneta vietne, kurā regulāri tiek atjaunota aktuālā informācija. Ļoti laba sadarbība ar pašvaldību, izglītojamajiem, vecākiem, izglītības iestādes padomi, absolventiem, uzņēmumiem, zinātnes un pētniecības institūcijām, vēstniecībām vai citiem partneriem. (5 punkti)
2. Izglītības iestāde regulāri piedalās dažādās Pašvaldības, reģiona un valsts organizētajās sabiedriskajās aktivitātēs izglītības, kultūras vai sporta jomā. Sadarbība ar pašvaldību, izglītojamiem, vecākiem, izglītības iestādes padomes, absolventiem, uzņēmumiem un citiem partneriem tiek veidota periodiski. (3 punkti)
3. Izglītības iestāde reti piedalās/nepiedalās dažādos Pašvaldības, reģiona un valsts organizētajos pasākumos izglītības, kultūras vai sporta jomā. Netiek veidota Izglītības iestādes reputācija un celts tās prestižs. Izglītības iestādei nav sava interneta vietne vai informācija Izglītības iestādes interneta vietnē netiek regulāri aktualizēta. (0 punkti)

2.Pielikums

Rēzeknes novada pašvaldības

2018.gada 21.jūnija kārtībai

„Kārtība, kādā tiek noteiktas Rēzeknes

novada pašvaldības izglītības iestāžu

vadītāju amata vienības un algas likmes”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestāde)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vadītāja vārds, uzvārds)*

Iesniegums

Balstoties uz 2018.gada 21.jūnija kārtības „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes” 17.punktu, lūdzu palielināt manu algas likmi ar 20\_\_.gada \_.septembri. Sniedzu par savu skolu un sevi sekojošas ziņas:

1. Izglītojamo skaits: \_\_\_\_\_\_;
2. Pedagogu skaits: \_\_\_\_\_;
3. Struktūrvienību skaits: \_\_;
4. Īstenotās izglītības pakāpes: \_\_\_;
5. Realizēto izglītības programmu skaits ( bez interešu izglītības): \_\_\_;
6. Izglītības iestādes viena mēneša kopējais administrācijas algu fonds: \_\_\_\_EUR;
7. Vietnieku ( struktūrvienības vadītāju) plānotais likmju skaits, pamatojums to pietiekamībai, lai nodrošinātu kvalitatīvu izglītības procesu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Pašvērtējums noteiktajos kritērijos (A,B vai C):
   1. Izglītības iestādes administratīvā vadība: \_\_\_;
   2. Izglītības iestādes personāla resursu pārvaldīšana: \_\_\_;
   3. Vadītāja līdera un saskarsmes prasmes: \_\_\_:
   4. Izglītības iestādes ieguldījums finanšu resursu piesaistē: \_\_\_;
   5. Izglītības iestādes reputācijas veidošana, tēla popularizēšana: \_\_\_.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datums) (paraksts)*

3.Pielikums

Rēzeknes novada pašvaldības

2018.gada 21.jūnija kārtībai

„Kārtība, kādā tiek noteiktas Rēzeknes

novada pašvaldības izglītības iestāžu

vadītāju amata vienības un algas likmes”

**Izglītības iestādes vadītāja novērtējums pretendentiem uz algas likmes palielināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestāde)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vadītāja vārds, uzvārds)*

1. Izglītības iestādes vadītāja darba intensitātes kritēriji(punkti)
   1. Izglītojamo skaits: \_\_\_\_\_\_;
   2. Pedagogu skaits: \_\_\_\_\_;
   3. Struktūrvienību skaits: \_\_;
   4. Īstenotās izglītības pakāpes: \_\_\_;
   5. Realizēto izglītības programmu skaits ( bez interešu izglītības): \_\_\_;
2. Izglītības iestādes vadītāja personīgā ieguldījuma izglītības iestādes attīstībā kritēriji
   1. Izglītības iestādes administratīvā vadība: \_\_\_;
   2. Izglītības iestādes personāla resursu pārvaldīšana: \_\_\_;
   3. Vadītāja līdera un saskarsmes prasmes: \_\_\_:
   4. Izglītības iestādes ieguldījums finanšu resursu piesaistē: \_\_\_;
   5. Izglītības iestādes reputācijas veidošana, tēla popularizēšana: \_\_\_.

Kopējie punkti:\_\_\_\_\_\_\_\_\_\_\_\_\_\_\_\_

Priekšlikums algas likmes paaugstināšanai (pasvītrojot priekšlikumu):

1. Paaugstināt algas likmi par \_\_\_ %;
2. Nepaaugstināt algas likmi.

\_\_\_\_\_\_\_\_\_\_\_\_\_\_\_\_\_\_

*(datums)*

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ /

4.Pielikums

Rēzeknes novada pašvaldības

2018.gada 21.jūnija kārtībai

„Kārtība, kādā tiek noteiktas Rēzeknes

novada pašvaldības izglītības iestāžu

vadītāju amata vienības un algas likmes”

**Izglītības iestādes vadītāja algas likmes iespējamā pieauguma tabula atbilstoši iegūtajiem punktiem**

|  |  |
| --- | --- |
| Iegūtais punktu skaits | Algas likmes pieaugums (%) no Pedagogu darba samaksas noteikumos noteiktās algas likmes |
| 45-49 | Līdz 30 |
| 39-44 | Līdz 25 |
| 33-38 | Līdz 20 |
| 26-32 | Līdz 15 |
| 21-25 | Līdz 10 |

# (*ar grozījumiem, kas izdarīti ar Rēzeknes novada pašvaldības 2018.gada 4.oktobra lēmumu “Par grozījumiem 2018.gada 21.jūnija Rēzeknes novada pašvaldības kārtībā „Kārtība, kādā tiek noteiktas Rēzeknes novada pašvaldības izglītības iestāžu vadītāju amata vienības un algas likmes””,*

***kas piemērojami ar 2018.gada 3.septembri*)**